|  |
| --- |
|  |
| **Osnovna šola heroja Janeza Hribarja**Cesta Notranjskega odreda 321386 **Stari trg pri Ložu** tel: 01 707 12 50, fax: 01 707 12 60os.h-janeza-hribarja@guest.arnes.si |

**PROTOKOL RAVNANJ ZA PREPREČEVANJE ŠIRJENJA NALEZLJIVIH BOLEZNI**

na Osnovni šoli heroja Janeza Hribarja Stari trg pri Ložu

**Predvideni ukrepi za preprečevanje širjenja okužbe s SARS-CoV-2**

Za preprečevanje prenosa okužbe s SARS-CoV-2 se je potrebno držati smernic NIJZ, MIZŠ, Ministrstva za zdravje in ostalih institucij.

Z osnovnim pedagoškim vodilom, da se v šoli ohranjajo oddelki učencev v celoti, to sicer ni združljivo, saj nam tega v celoti ne dopuščajo tako kadrovski kot prostorski pogoji. Smo pa pripravili ukrepe, da se čim bolj zmanjšajo možnosti za prenos okužbe.

V šolo lahko vstopajo le zdrave osebe: učenci, zaposleni oziroma obiskovalci.

Starši v šolo ne vstopajo in otroke pospremijo le do vhoda šolo. V šolo lahko vstopijo le z zaščitno masko v primeru, ko pridejo iskat svojega otroka zaradi bolezni.

Ob vstopu v šolo si vsak razkuži roke.

Ob vstopu v učilnico si vsak temeljito umije roke v skladu z navodili. V vseh učilnicah so na voljo tudi razkužila za roke ter razkužila za mize in druge površine.

Pred začetkom pouka jih sprejema in usmerja odrasla oseba.

Učenci prihajajo v šolo največ do 15 minut pred pričetkom pouka.

Učenci vozači prihajajo v šolo z zadnjim možnim avtobusom in odhajajo s prvim možnim avtobusom (glede na pričetek/zaključek urnika).

Na pričetek pouka počakajo zunaj, po zaključku pouka pa v učilnici, namenjeni varstvu vozačev v »mehurčkih«.

Učenec se preobuje v svoji garderobi in le-to takoj zapusti. Pri tem pazijo na medsebojno razdaljo (1,5 – 2 m).

Po šoli se gibamo kot v prometu – po desni strani.

Zunanji obiskovalci se javijo po telefonu v tajništvo, kjer se vodi evidenca.

Šola sproti obvešča starše in učence, da lahko v šolo vstopajo le zdravi učenci in o drugih aktualnih informacijah (obvestila na vhodnih vratih, e-pošta, LoPolis, spletna stran šole, TV Oron).

Strokovni delavci redno vodijo seznam (LoPolis) prisotnih učencev pri obveznem in razširjenem programu.

Če strokovni delavec šole v času pouka ugotovi, da se učenec ne počuti dobro ali ima povišano telesno temperaturo oziroma pri učencu prepozna simptome in znake korona virusa ali neke druge bolezni, o tem takoj obvesti starše oziroma skrbnike, učenca pa odpelje do kabineta, ki je namenjen za izolacijo.

Po odhodu učenca se prostor razkuži.

Ravnatelj šole o potrjenem primeru Covid-19 in odločitvi o morebitnem zapiranju posameznih oddelkov šole na predlog epidemiološke službe Območne enote NIJZ in zdravnika ZD Stari trg pri Ložu še isti dan obvesti Ministrstvo za izobraževanje znanost in šport po telefonu 01 400 52 69 ali 030 483 010 in ravna v skladu s priporočili in navodili Območne enote Nacionalnega inštituta za javno zdravje Ljubljana tel. 01 58 63 900.

Če je izražen sum na Covid-19 s strani staršev ali sum bolezni zaposlenih pri sebi ali ožjih družinskih članih, se ravnatelj posvetuje pri epidemiologu z območne enote NIJZ in zdravniku ZD Stari trg pri Ložu. Morebitne potrjene primere bolezni javi na MIZŠ.

Za zaščito pred okužbo je potrebno:

* redno in temeljito umivanje rok z milom in vodo,
* upoštevanje higiene kašlja,
* zračenje večkrat dnevno,
* vsi prostori in površine se redno, dnevno čistijo in razkužujejo,
* učenci posameznih oddelkov se med odmori zadržujejo v učilnicah in se ne družijo na hodnikih,
* na hodnikih se gibajo po pravilih v cestnem prometu (po desni) in z upoštevanjem medsebojen razdalje (1,5 – 2 m),
* po menjavi skupin v prostorih, čistilka (lahko tudi učitelj) razkuži prostor (mize v učilnicah ali v jedilnici ali pohištvo v garderobah telovadnice),
* po uporabi pripomočkov/orodij učitelj le-te razkuži za seboj oziroma jih za teden dni pusti v karanteni (jih ne uporablja),
* pred in po uporabi didaktičnih pripomočkov si morajo učenci nujno umiti roke, pripomočke pa se razkuži ali pa odda v karanteno za 7 dni,
* uporaba sanitarij je dovoljena tudi med poukom po predhodnem dovoljenju učitelja z upoštevanjem medsebojen razdalje, počaka se pred njimi, če so zasedene.

Dežurni učitelji pospremijo učence v garderobo ali na kosilo.

Dežurni učitelji ves čas skrbijo za varnostno razdaljo, še zlasti pri pouku, na hodniku, kosilu in pri aktivnih metodah dela (1,5 m – 2 m).

Pouk poteka po urniku, v matičnih učilnicah ali na prostem.

Kadar se pouk izvaja v specialnih učilnicah, se le-te pred prihodom nove skupine učencev očisti in razkuži.

Pouk športa poteka v telovadnici in zunanjih igriščih.

Učenci do 5. razreda se za pouk športa preoblačijo v svoji matični učilnici.

Garderobe v telovadnici se za vsako skupino očisti in razkuži. Če vreme dopušča, se pouk športa izvaja zunaj. Športne rekvizite, ki se jih uporabi, učitelj razkuži.

Pri pouku obveznih izbirnih predmetov, neobveznih izbirnih predmetov ter pri učnih skupinah se učenci med seboj mešajo. Sedežni red je določen tako, da sedijo učenci istega razreda skupaj v eni koloni in so 1,5 m oddaljeni drug od drugega razreda. Učne skupine so iste pri vseh predmetih in so praviloma ves čas v eni učilnici.

Podaljšano bivanje, jutranje varstvo in vozači so v svojih skupinah, kjer skušamo ohranjati socialno distanco. Zagotovljen je stalen prostor in učitelj.

Malica se organizira v matični učilnici.

Kosilo za učence od 1. do 3. razreda poteka v učilnici, za ostale učence pa v jedilnici šole po določenem razporedu in pod nadzorom dežurnih učiteljev, ki se lahko sočasno nahajajo v jedilnici. Potrebno je zagotoviti ustrezno razdaljo (1,5 m – 2 m). Jedilnico in druge prostore se ob menjavi vsake skupine razkuži.

V šolski knjižnici je lahko največ do 15 učencev, če se izvaja VIZ program, sicer 5 izposojevalcev ob upoštevanju varnostne razdalje. Po vračilu knjig, gredo le-te za tri dni v karanteno.

Učenci si šolskih potrebščin, pripomočkov in drugih predmetov med seboj ne izmenjujejo in izposojajo.

Ekskurzije in šole v naravi bomo izvedli, glede na razmere, povezane s Covidom-19.

Dnevi dejavnosti se v največji možni meri izvajajo na šoli v okviru iste skupine učencev.

Individualna in skupinska pomoč/dodatna strokovna pomoč se izvaja ob upoštevanju vseh higienskih ukrepov za preprečevanje širjenja virusa SARS-CoV-2 (samo učenci istega razreda, odrasla oseba na zadostni razdalji oz. z masko).

Učitelji, drugi strokovni delavci, tehnični delavci in učenci obvezno uporabljajo maske v vseh prostorih šole.

Pri obveznih, neobveznih izbirnih predmetih in pri interesnih dejavnostih se morajo učenci držati določenega sedežnega reda ter nositi zaščitne maske, še zlasti, če je v prostoru več kot 15 oseb.

Govorilne ure in roditeljski sestanki potekajo na daljavo oziroma po telefonu ali prek računalniške oziroma preko video povezave.

Le izjemoma lahko roditeljski sestanki in govorilne ure potekajo v šoli ob doslednem upoštevanju vseh higienskih ukrepov. O tem mora biti vodstvo šole predhodno obveščeno.

Sestanki in izobraževanja zaposlenih bodo potekali po videopovezavi.

Seje Sveta staršev šole, Sveta šole, Šolskega sklada bodo potekale na daljavo preko video povezave.

UKREPI

Vsi delavci šole in učenci so seznanjeni z ukrepi (infografike, obvestila, predavanja, sestanki itd.)

Protokol ravnanj za preprečevanje širjenja nalezljivih bolezni na Osnovni šoli heroja Janeza Hribarja Stari trg pri Ložu bomo prilagajali trenutni situaciji glede na razmere, povezane s Covidom-19 v skladu z navodili MIZŠ, NIJZ, Ministrstva za zdravje in ostalih institucij.

Stari trg pri Ložu, november 2021 Ravnateljica

 Sonja Jozelj